LidanRubinov/Halacha-QA huggingface dataset:
שאלה: ללהתגבר על קושי חברתי: הרב יש לי בעיה שמציקה לי הרבה זמן יש לי דוד קרוב במשפחה שקצת מדבר חזק מדי לא בקול, אלא ביחס לאחרים. אתה מבין, כשהוא שם זה מרגיש כאילו את לא קיימת. הוא מדבר בטון כאילו שהוא צודק בכל דבר ומה שהוא אומר הכי חשוב ונכון, כשאת אומרת משהו אין מצב שיקשיבו לך כי הוא באיזור ורק אם הוא יקשיב גם האחרים יקשיבו והוא לא מקשיב לאף אחד אחר רוב הזמן. הוא בתור עצמו בן אדם טוב מתפלל, מתכוון בברכות, דואג לאחרים, הבעיה שאיך שהוא נכנס לחדר זה מרגיש שהוא תופס את כל המקום וכל המבטים עליו וזהו אין לך מקום יותר את צריכה לצעוק בשביל שישמעו אותך ואת הופכת לנואשת וכל הטוב והעדינות שלך נ-ע-ל-מ-י-ם. אני באמת לא יודעת מה לעשות. אם אני אעשה כאילו הוא לא קיים מבחינתי זה יפגע בו ואני אצא רעה. אם אני אמשיך ככה אני אשתוק ואעלם!! איך אפשר לחיות בתחרותיות שכזאת? כל הזמן להילחם שישמעו אותי? אם יש לך פתרון כלשהו אני מאוד אשמח לשמוע.
תשובה: הדרך הכי פשוטה היא להסתלק מהמצב הזה. אפשר לצמצם את השתתפותך בארועים שהדוד נמצא. או להעדר בכלל או לבוא לזמן קצר בלבד. אפשר גם להיות בשטח אבל לצאת לחדר אחר. אפשר להשאר בחדר ולעסוק במשהו אחר, לעשות משהו בינך לבין עצמך: לקרא ספר, להכין או להגיש אוכל. אפשר גם למצוא לעצמך מעגל חברתי מצומצם - לשוחח בצד עם מישהו מהנוכחים שיחה ארוכה ומעניינת ולהתעלם מהדיבורים של הדוד. עקרונית אפשר גם לדבר עם הדוד, להסביר לו שההתנהגות שלו קשה לך. אבל כאן יש סיכון! צריך להיות בטוחים שלא תהיה תוצאה הפוכה - שהוא לא יעלב ממך ובסוף יכעס עליך.
שאלה: בברכת המזון: שאלתי היא האם מותר לברך ברכת המזון מחוץ לשולחן הסועדים למשל למעלה או בצד מחוץ לשולחן אם שאר הסועדים לא שומרי מצוות ולא מברכים בדרך כלל
תשובה: באותו חדר מותר.
שאלה: גגילוח בספירת העומר: רציתי לדעת אם מותר להיתגלח בימי שישי לכבוד שבת בספירת העומר או שלא ואם לא אז מתי אפשר אם בכלל
תשובה: בעקרון אסור להתגלח ולא להסתפר בספירת העומר. יש נוהגים את ימי הספירה מאחרי פסח ועד לג בעומר. יש נוהגים מרח אייר ועד לקראת שבועות. אתה צריך להתענין במשפחה שלך איזה מנהג נהגו. באשר לאפשרות להתגלח בכל יום שישי לכבוד שבת - יש אפשרות להקל. אני ממליץ לך לעיין בשיעור חשוב בנושא מהרב אליעזר מלמד
שאלה: ייום טוב: רציתי לדעת אם מותר לראות טלוויזיה ביום טוב או להשתמש במחשב או אחד משניהם רק מותר
תשובה: אין כל היתר לראות טלויזיה או להשתמש במחשב ביום טוב ובשבת. גם אם היו פותרים את כל הצדדים האלקטרוניים, וקולטים רק תחנות זרות של גויים וכו  גם אז היה אסור מפני שזו התנהגות אופיינית לימי חול, היא יוצרת אוירת חול בשבת ולכן אסרו פעולות מסוג זה - בלשון ח העקרון הזה נקרא  עובדין דחול    מעשים של יום חול. עיין בהרחבה
שאלה: ששנת שמיטה: שאלה כללית בקשר לשנת השמיטה. האם מותר - ויהיה זה, לדעתי הצנועה, יעול - לחלק את האדמות החקלאיות לשבע, ולשמוט שביעית שונה בכל שנה? בצורה זו תהיה שביעית האדמה תמיד בשמיטה אבל לא יחסר מזון בשל כך! אני לא דתי - אך מבין אני את הערך של השמיטה מבחינה חקלאית וחברתית - - האדמה נצרכת למנוחה והעשרה.
תשובה: וברכת ד  שמחתי לראות את הדברים. הצעתך היא בעצם הוברת שדות, דבר שהיה נהוג בימי קדם, לא שבעיות, אלא שנה נרה ושנה בורה. במשניות שיטה זו מוזכרת כדי להטיב את הגידולים השונים (לאחר שהשטח מובר). כידוע גם היום משתמשים בשיטה זו בגידולים שונים. אם אתה חקלאי אתה בודאי מכיר את הדברים. מצוות השמיטה ערכים רבים לה, אפשר לחלק אותם כערכי האדם, האדמה והיבול. דהיינו יש ערכי האדם שהוא ינוח, שיכיר שיש מצווה ומנהיג לעולם, לא האדם מחליט על הבריאה מתי תתן יבולה ומתי לא, הרבה מדת הענווה של האדם. כמו כן לגבי האדם זה נותן לו את פסק הזמן לחזור ללמוד, לפתח את המחשבה היצירתית לא להיות משועבד לאדמתו (כפי שקורה הרבה פעמים לחקלאים). כמו כן ערכי האדמה, כבר כתבת עליהם. וערכי היבול הם שהפירות שייכים לכל ויד כולם שווה בהם, ואפילו אם נגמר לחי בשדה כלה לך מהבית. כמו כן ערך קדושת הפירות. אנו רואים שהשמיטה היא בעלת ערכים רבים, ואמנם ציינת ערך אחד, ויתכן שהצעתך טובה היא לעניין זה, אבל השמיטה מקיפה הרבה יותר מצד אחד או הסתכלות אחת. על כן נלך לקראת שמיטה בשמחה, ונשתדל לכנוס לתוכנו את כל ערכי השמיטה ולהיות לאחר השמיטה טובים יותר, ואנו מקווים שנוכל גם לקיים מצוות שמיטת כספים בסוף שנת השמיטה, ובכך גם הכספים שלנו יהיו בעלי ערך גבוה יותר. שבת יהודה הלוי עמיחי מכון התורה והארץ כפר דרום אשקלון
שאלה: עעליית הנשמה?: אני מקווה שאני שואלת במקום הנכון. לא מזמן כשישנתי קרה לי דבר מוזר. חלמתי חלום ואז כשהתעוררתי ממנו, הרגשתי שה"אני הפנימי", זאת אומרת הנשמה שלי והמחשבות נמצאות למעלה, ממש מתחת לתקרת החדר שלי ואילו הגוף נשאר למטה על המיטה. נורא פחדתי,כי לא הבנתי מה קורה לי וניסיתי לזוז, אבל לא הצלחתי, הייתי משותקת והתחלתי להגיד "שיר למעלות" ואז מיד הרגשתי שהנשמה חזרה לגוף והצלחתי לזוז. יש לציין שהייתי עירנית לגמרי וזה פעם ראשונה שזה קורה לי. חוויתי בעבר כמה שיתוקי שינה, שבהם קרה לי שהגוף היה משותק לזמן קצר, אבל לא הרגשתי שהנשמה למעלה, אז לא נראה לי שמה שחוויתי זה שיתוק שינה. מה זה הדבר הזה שחוויתי? האם זה מסמל משהו? אולי משהו שהולך לקרות? מראש.
תשובה: על פי הגמרא - אנחנו קובעים את השפעתו של החלום על פי הפתרון שאנחנו מפרשים אותו. לכן יש  הטבת חלום. בהזדמנות קרובה (שבת?)תלכי לבית כנסת כאשר הכהנים מברכים את ברכת כהנים. מוסיפים נוסח שנלקח מהגמרא (רשום בסידורים ספרדים וחלק מהאשכנזים). תאמרי זאת וכך תהפכי את החלום לחלום טוב. להלן קישור לנוסח הברכה - עייני גם
שאלה: סספירת העומר: מדוע סופרים כמה עברנו ולא עוד כמה יש כמו מי שמחכה למשהו
תשובה: כי בתורה נאמר: וספרתם לכם ממחרת השבת. כלומר היום הדומיננטי לספירה הוא ממחרת הפסח, ולא תאריך היעד. ממנו יש לספור שבעה שבועות.
שאלה: זזוגיות: הרב. שמי. בת 21 אני יוצאת עם בחור כחודשיים ב"ה.והולך לנו טוב ב"ה :) רציתי לדעת ולהעמיק יותר בעניין הזוגיות לקראת חתונה,ואיך אפשר להעצים את הקשר כדי שבע"ה נדע שנינו שזה באמת זה וזה קשר לחתונה. יש לנו ב"ה נושא שיחה משותפים ובאמת ב"ה הולך ממש טוב :) אבל הייתי רוצה לדעת קצת יותר בעניין ואיך אפשר להעצים את הקשר? והמשך שבוע טוב
תשובה: ב"ה, הפגישות לא נועדו להעצים את הקשר אלא לברר התאמה, בפגישות צריך לבדוק אם יש התאמה שכלית ורגשית, ואם קימת בשלות לקשר, אחרי החתונה זו עבודה מתמדת לשימור והעצמת הקשר. דני ארגמן
שאלה: קקוד יצור: אל כבוד רבני כושרות שליט"א. האם ידוע לכם קוד היצור החדש שלאחר הפסח למקפידים שלא לסמוך על המכירה עד כמה שאפשר.
שאלה: ששאלה כללית בנושא הלכות: נים(: אממ. בזמן האחרון ב,ה אני מסתכלת הרבה על הלכות ספציפיות בשבילי כלליות זה מרתק מאוד(: אבל השאלה שלי היא. אני יודעת שאולי אתם לא האחראים על זה הרי כל כך הרבה אנשים כוותבים הלכות באופנים שונים אבל. למה ליד הלכות שהן די לא ברורות בשבילנו אין איזה פירוש קטן או משהו כזה.? יש ספר או משהו מיוחד שיכול לענות על כמה דברים. סתם רציתי לדעת זה מעניין והעלה בי מחשבה על האופן שכותבים את ההלכות והכל אשמח אם קצת תרחיבו את דעתי על כך. ומועדים לשמחה (-:
תשובה: וברכת ד  ב"ה יש היום הרבה ספרים שבהם יש הלכות, יש שכתובים בלשון למדנית, יש בלשון פסקנית, יש שכתובים לעם ויש שכתובים לת"ח. זכינו ובדורנו יש שפע יבול ספרים. על כן מצאי בבקשה ספר המתאים להלך נפשך, ובספר זה תהגי ותחכימי. שבת יהודה הלוי עמיחי מכון התורה והארץ כפר דרום אשקלון
שאלה: חחומוס לפי הרב אליהו זצ  ל: רציתי לדעת. אלו חברות שמיצרות חומוס מותרות לפי הרב אליהו? וגם, האם חומוס מסעדות של חברת מיקי מותר לפי שיטת הרב אליהו?בטלפו, מי שזיהה את עצמו כמשגיח אמר שמשתמשים בטחינה ירושלים להכנת החומוס.
תשובה: ממרח חומוס מורכב מגרגירי חומוס ומטחינה. בכל חברות הסלטים הנושאים הכשר מהדרין החומוס מבושל ע"י ישראל. כמעט כל הפוסקים חושבים שלא שייך בטחינה בישול עכו"ם. או בגלל שהוא נאכל חי או בגלל שהוא לא עולה על שולחן מלכים. ולכן לשיטתם אין בעיה, ולכן הרב לנדא מציין ע"ג האריזה: "בישול ישראל". אמנם הגר"מ אליהו זצ"ל סבר שצריך להקפיד על בישול ישראל גם בטחינה. ולכן לשיטתו אין כיום חומוס בארץ שניתן לאוכלו. ויתכן ובעתיד המציאות תשתנה ותהיה טחינה שניתן לאכול אף לשיטתו.
שאלה: טטלית קטן: כבוד הרב שאלתי האם מותר ואפשרי ע"פ ההלכה להכין ארבע ציציות ולדאוג לחברן לבגד בארבע כנפיו באמצעות "תיק תק" או "סקוץ" ולהעבירן מבגד לבגד היות ואני לא מסוגל ללבוש גופיה או כל חולצה מתחת לחולצה במיוחד לימי הקיץ הלוהטים.
תשובה: וברכת ד  הציצית צריכה להיות קשורה וחלק מהבגד, ועל כן סקוץ  או תיק תק אינם פתרון הלכתי. שבת יהודה הלוי עמיחי מכון התורה והארץ כפר דרום אשקלון
שאלה: קקוד חמץ לשנת התשע  ד: מהו קוד החמץ השנה?
שאלה: לל"ג בעומר: רציתי לשאול מתי השנה מדליקים מדורות האם ל"ג בעומר נדחה או שמדלקים במוצאי שבת?
תשובה: וברכת ד  כדאי להדליק ביום א  במשך היום. שבת יהודה הלוי עמיחי מכון התורה והארץ כפר דרום אשקלון
שאלה: ששירים בספירת העומר: אני יודע שיש היתר לשמוע שיר אקפלה רציתי לשאול מה הטעם מאחורי היתר זה כי יש שירי אקפלה שאין כמעט הבדל ביניהם לבין שירים רגילים מבחינת קצב וניראה לי שזה מאבד את הפואנטה. מה הכללים בנוגע לשירים בספירת העומר?
תשובה: וברכת ד  צדקת בדבריך, אין כל הבדל בשירים אם זה עשוי ווקאלי או לא. הדיון היחיד שצריך להיות בשירים בספירת העומר האם זה מביא לידי שמחה גדולה, אז יש מקום לאסור, סתם שירה שאיננה של שמחה לא נאסרה. לא צורת הזמר נאסרה אלא המטרה. שבת יהודה הלוי עמיחי מכון התורה והארץ כפר דרום אשקלון
שאלה: זזכויות יוצרים: 1.האם מותר לי לקחת מאתר אינטרנט מסוים סיכום על פרשת השבוע ולתלות אותו על לוח מודעות?
תשובה: וברכת ד  אם זה לא למטרת רווח, אלא להגדיל תורה - אפשר. שבת יהודה הלוי עמיחי מכון התורה והארץ כפר דרום אשקלון
שאלה: ששמירת מצות: הרב,תהיתי לאחרונה למה ה נתן לנו את המצוות ומה המטרה הכללית בשמירת המצוות אשמח אם תוכל לענות או להפנות למקורות מתאימים
תשובה: "רצה הקב"ה לזכות את ישראל, לפיכך הרבה להם תורה ומצוות". המצוות זה דרך לבטא במעשים את כל השאיפות הטובות וערכים נעלים שלנו כעם, לא להשאיר הדברים בתיאוריה בלבד, ולא ברגש ושכל בלבד, אלא לבטא את הכל במעשים סדורים, תמידים כסדרם, יום יום שעה שעה. ריבוי המצוות הם ריבוי ההזדמנויות לעשות טוב. ברכה והצלחה.
שאלה: סספירת העומר: האם מותר אפשר לערוך חנוכת בית במסגרת של סעודת מצווה עם דבר תורה בספירת העומר?
תשובה: וברכת ד  אפשר בלא שירה וריקודים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבשר טחון אחרי פסח: בשר טחון טרי שנקנה לפני פסח ולא נמכר במכירת חמץ, מותר לאוכלו לאחר הפסח או שמכניסים בו חומרי חמץ?
תשובה: כן, היום לא מוסיפים חמץ גם במעובדים.
שאלה: קקר וחם: כאשר אדם מתלונן שקר חם לו למי מקשיבים ומתי?
תשובה: ראה - (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק
שאלה: חחלום על לידה: במשך כ שנה אני חולמת על ליידות אני יולדת אני רואה את הלידה ויום למחרת סובלת מכאבים באגן בערב חג שני של פסח חלמתי שאני יולדת בעמידה ואמא שלי עוזרת לי ילדתי בן והוא נולד עם ברית. כשהתעוררתי כאבה לי הבטן והאגן אתה יכול בבקשה לומר לי מה פרוש החלום בבקשה ומה זה אומר כל החלומות שלי על לידה והריונות שלי
תשובה: ב"ה, בדרך כלל החלומות עוסקים במה שמטריד ומעסיק את האדם במשך הזמן שהוא ער, לא צריך לחפס פתרון חלומות. דני ארגמן
שאלה: קקניית חמץ כאשר יש ספק אם נמכר החמץ: לכבוד הרב באיזור בו אני עובד, ישנה חנות מכולת אשר פתוחה בשבת. אני נוהג לקנות מהחנות מוצרים שסגורים בלבד עם כשרות כגון מעדנים וופלים וכו וזאת מכיון שאין באיזור עוד חנות מכולת שאינה פתוחה בשבת. היום חזרנו לעבודה (לאחר הפסח) וניגשתי לבעל המכולת ושאלתי האם הוא מכר את החמץ כדי שאוכל לקנות, בעל המכולת אמר לי שכן אך לא ראיתי תעודה על מכירת החמץ. אני בהמשך היום אגש שוב למכולת כדי לברר האם ישנה תעודה, אבל בכל מקרה אשמח לקבל מכבוד הרב תשובה לשאלה הבאה: השאלה שלי האם מותר מבחינה הלכתית לקנות מוצרים המכילים חמץ ממקום אשר אין לו תעודה המעידה על מכירת החמץ? האם עלי להאמין למוכר? האם הוא נאמן בדבריו במקרה שכזה? או מכיוון שיש לו אינטרס כספי (מכיוון שאני קונה שם על בסיס יומי) אז הוא עלול לשנות בדיבורו כדי שאמשיך לקנות? אשמח לקבל תשובה שיהיה בשורות טובות והרבה ישועות.
תשובה: ב"ה, אין לקנות ללא אישור מכירת חמץ, גם אם הוא יראה לך אחר כ תבדוק טוב אם שם בעל החנות ושם החנות כתובה באישור, וזה לא אישור מזוייף. אם אין אישור אז אפשר לקנות מוצרים שכתוב עליהם כשר לפסח. דני ארגמן
שאלה: ככשרות של ממתק מחברת YOGUETA: האם ממתק של חברת YOGUETA חטיף צוקטה נטע
תשובה: לא ציינת אם יש כשרות על המוצר. במידה ואין - לא ניתן לדעת אם הוא כשר ואין לאכלו
שאלה: ממניין בברכת המזון: כשיש תשעה סועדים גדולים והעשירי ילד שעומד חודש לפני בר מצוה האם אפשר לצרף אותו בצורה כל שהיא ולומר נברך לאלוקינו
תשובה: ראשית - אומרים נברך אלוקינו. ולא נברך לאלוקינו. שנית - כיוון ששם ה  נוסף לברכה שהרי השכינה שורה עם עשרה מישראל. שבעשרה ניתן לומר דברים שבקדושה. וכל זה שייך רק בגדולים. ועל כן אם מי מהמנין אינו בן מצוות, נראה לי כי אין לומר "אלוקינו".
שאלה: עעומר: א. האם קיצוץ זקן בעומר ע"י מקצץ פיאות במכונת גילוח נחשב לתספורת או גילוח? ב. האם מותר למזרחי לעשות זאת בערב שבת או ערב ראש חודש שלא חל בשבת?
תשובה: א. גילוח. ב. אסור. ( אומנם יש שנחלקו בכך. לרב בוצקו יש תשובה שבה הוא מתיר בכל ערב שבת. אולם לרוב המוחלט של הפוסקים הספרדים אין היתר)
שאלה: ממכירת חמץ: לקראת פסח ריכזנו את כל המוצרים שאינם כשרים לפסח ומכרנו אותם. כעת מתברר שאחד המוצרים שנמכרו היה חמץ גמור (שלא נהוג למכור). האם יש בעיה להשתמש בו?
תשובה: ב"ה, מעיקר הדין מותר, רק לכתחילה מקפידים לא למכור חמץ גמור. דני ארגמן
שאלה: ממחשבות: הרב, יש לי שאלה שמטרידה אותי זמן רב. האם יש התייחסות בהלכה לדברים שאדם חושב עליהם והרהורים שעוברים בראשו? ואם אמקד את השאלה- אני לא מתכוונת להרהורים אסורים או הרהורי עבירה, אני מתכוונת למחשבות של "לשון הרע" על אנשים אחרים. דברים רעים שחושבים לפעמים על מישהו, בלי לומר זאת בפירוש. נשמע לי קצת מוזר לשאול את זה כי הרי ממש קשה לשלוט על המחשבות בכזאת רמה. ומצד שני, מחשבות כאלה מרגישות לי לא נכונות, אפילו שלא באמת אומרים אותם. האם יש התייחסות לנושא הזה בצורה כלשהי?
תשובה: הרב, יש לי שאלה שמטרידה אותי זמן רב. האם יש התייחסות בהלכה לדברים שאדם חושב עליהם והרהורים שעוברים בראשו? ואם אמקד את השאלה- אני לא מתכוונת להרהורים אסורים או הרהורי עבירה, אני מתכוונת למחשבות של "לשון הרע" על אנשים אחרים. דברים רעים שחושבים לפעמים על מישהו, בלי לומר זאת בפירוש. נשמע לי קצת מוזר לשאול את זה כי הרי ממש קשה לשלוט על המחשבות בכזאת רמה. ומצד שני, מחשבות כאלה מרגישות לי לא נכונות, אפילו שלא באמת אומרים אותם. האם יש התייחסות לנושא הזה בצורה כלשהי? שאלה שאכן מטרידה. באופן כללי, ההלכה בנויה מעגלים מעגלים. המעגל הראשוני והעיקרי של ההלכה הוא העשייה. על כן, ההלכה מייחסת חשיבות מועטה ביותר למילים ("קניין דברים אינו קניין), לדברים שבלב ("דברים שבלב אינם דברים") ולמחשבות. אמנם, יש תחומים בהלכה בהם המחשבה היא עיקרית (קבלת עול מלכות שמיים בקריאת שמע) אולם באופן עקרוני עיקרה של ההלכה מופנה כלפי המעשה. הדבר נכון אפוא גם לגבי העבירות ומחשבות רעות   עיקר דיני לשון הרע (במקרה בו את שאלת) מופנה לדיבורים ולמעשים ולא למחשבות. האם הדבר אומר שאין עניין לטהר את המחשבות? חס ו ח אומרים גם כי "הרהורי עבירה קשים מעבירה". הם אינם מדברים בכך על המשמעות ההלכתית של ההרהורים, אלא על הפגיעות הנפשית הפנימית הנובעת מהתבשלות בהרהורי עבירה וכדו. על כן, אנו עוסקים גם בעבודה מתמדת של טיהור המחשבות וכיוון הלב. הדבר הטובה ביותר לעשות את זה אינה בניסיון לגרש את החושך במקלות, אלא בניסיון להביא את הראש למחשבות טהורות ומאירות, ועל ידי כך גם מתרגלים לא לחשוב רע על הבריות. ויישר כוח
שאלה: קקריאת שמע שעל המיטה: הרב, האם חובה לומר כל ערב את כל התוספות והפרקים הנלווים לק"ש שעל המיטה המופיעים בסידור? האם מספיק לומר למשל את קריאת שמע עצמה וברכת "המפיל"?
תשובה: אין חובה כזו. יסוד קריאת שמע על המטה הוא כמובן קריאת שמע. הדברים הנוספים הנאמרים הן תוספות. מהגמרא עולה כי כדאי לומר פסוקי פדיה והצלה, אולם אין חובה לומר את כל הנוסח.
שאלה: ללבוש בזמן התפילה: הרב, מה ההלכה לגביי הלבוש בעת התפילה? האם לנשים מותר להתפלל במכנסיים או בלבוש שלא היו יוצאות איתו לרחוב? ואם צריך להיות לבושים כראוי, כמו שיוצאים החוצה לרחוב, האם צריך להיות מאורגנים, מסורקים וכו?
תשובה: בהלכות תפילה נכתב כי יש להתפלל כמו שעומדים בפני מלך. הסברא אומרת כי בשל העובדה שאנו באים בפני המלך שלוש פעמים ביום לפחות, אין הכוונה ללבישת לבוש שהיינו לובשים למפגש חד פעמי עם המלך, אלא ללבוש מסודר ומכובד כפי הצורה שפועלי ארמון המלוכה לובשים.
שאלה: ממסעדת מטבלים: אשמח לדעת את רמת הכשרות של מסעדת מטבלים" בראש פינה"
תשובה: אין לנו מידע על המסעדה שציינת מומלץ לשוחח עם המשגיח מצ"ב הדרכה בנושא
שאלה: קקדושה - הפסקה בתפילה: הרב, לרוב אני מספיקה להגיע לבית הכנסת רק כחצי שעה לאחר תחילת התפילה בשחרית של שבת חג. כשאני מגיעה, אני מתפללת בעצמי מההתחלה ובדר"כ מצטרפת לקריאת התורה והלאה. מה הדין כאשר הקהל מגיע לקדושה בחזרת הש"ץ ואני באמצע התפילה? כאשר אני מתפללת תפילת עמידה או ק"ש, לעצור באמצע? לסיים פרק ואז לעמוד ולהצטרף? וכאשר אני מצטרפת, האם לומר את המילים של קדושה או רק לעמוד? וכנ"ל לגבי חלקים אחרים בתפילה.
תשובה: בסידורים שונים יש טבלה מסודרת המתארת את מה שצריך לעשות בכל קטע של התפילה. לדוגמה כאן: זה נראה עמוס ומפחיד בהתחלה, אולם בסך הכל את נתקלת רק בכמה מקרים בודדים שטבלה זו מתארת, ולפי זה תוכלי לדעת מה לעשות.
שאלה: ללימוד למבחן בשבת: הרב, יש עניין שממש מפריע לי. אני תלמידה בכיתה י"ב ולומדת הרבה למבחנים מתכונות ובגרויות. שבת זה זמן טוב בו אני יכולה ללמוד בשקט עם עצמי או עם חברות למקצועות קודש או למקצועות כמו היסטוריה ואזרחות. האם יש כאן משום הכנה מקודש לחול? מה בדיוק מותר ואסור בנושא הזה? זה נושא קצת רגיש כי זה קצת קשה להצליח להספיק הכל בלי זה. אבל בכל זאת הייתי רוצה לדעת מה ההלכה בעניין.
תשובה: ישנה הגדרה כללית של יום השבת, שהיא קודמת לאיסורי המלאכה. יום השבת הוא יום שביתה ממעשנו בימות החול. אם תרצי לקרוא על כך בהרחבה תוכלי לראות ב: בשל כך, לימוד למבחנים במקצועות חול (ואפשר שלעתים גם במקצועות קודש) הוא הפרה של יום השבת. הנושא אינו רק ההכנה מקודש לחול, אלא עצם העובדה שהקודש עצמו מחולל. האם הדברים מתיישבים על לבך?
שאלה: אאשכנז או ספרד: כבוד הרב אני רגילה מאז ומתמיד להתפלל בנוסח ספרד משום שכך התפללו בבית הספר בו למדתי ובבית הכנסת בו התפללתי, אך למעשה המשפחה של אבי התפללו בנוסח אשכנז וכך עושים אבי ואחיי עד היום. האם עדיף שאמשיך להתפלל בנוסח שהתפללתי בו מאז ומתמיד או שיש עניין דווקא להתחיל להתפלל לפי המסורת המשפחתית למרות ההרגל? ו
תשובה: באופן עקרוני, עדיף להתפלל ב"שמע בני מוסר אביך ואל תטוש תורת אמך" - לאמור, כל עוד מתקיימים מנהגים שונים בעם ישראל יש לנהוג במנהג אבות. על כן, אם יש ביכולתך לעשות זאת עדיף לשוב למנהג אבות. אולם, אם את סבורה כי המעבר לנוסח אחר יוציא אותך מיכולת הריכוז, יעוות את התפילה וירחיק אותך ממהותה של התפילה, שהיא "ישפוך לפניו שיחו" - התפללי בכל נוסח שמתאים לך, ובלבד שתכווני לבך לשמיים. ולוואי ותתקבלנה תפילותינו ברצון לפני אדון כל
שאלה: אאילו תפילין לקנות?:, אני ספרדיה ובעלי אשכנזי ואנו מבקשים לדעת אילו תפילין לקנות לבננו בהגיעו לגיל מצוות. בכיתה הוא מתפלל בסידור ספרדי ובשבתות וחגים מתפלל עם אביו בבית כנסת אשכנזי. אנו וגם הילד מעט מבולבלים ומבקשים לקבל המלצה מה הכי נכון וראוי לקנות?
תשובה: ראשית, בשעה טובה ומוצלחת. תפילין קונים לפי מנהג האב. מה שאביו של הילד מניח - אלו התפילין שקונים גם לילד.
שאלה: ששטיפת ירקות עלים ועוף.: א. האם ניתן להשרות ירקות עלים במי מלח במקום במי סבון? ב. האם גם בארבעת החברות המומלצות על ידכם חובה להשרות או שמספיקה שטיפה חזקה. ג. האם באופן כללי במסעדות בכשרות רבנות מקומית ניתן לסמוך על הכשרות ולאכול ירקות עלים? מומלץ להחמיר? חובה להחמיר? וישר כוחכם.
תשובה: בחברות המופיעות ברשימת המומלצים צריך לצבע באופן מדויק את ההוראות הכתובות על גבי השקית. ובחברות שלא מופיעות ברשימה צריך שלוש פעמים. המלצתינו היא להשתדל לא לאכול ירקות עלים בחוץ לבית.
שאלה: פפדיון הבן ומסיבת ברית: נולד לנו בן בכור לפני כחודש. ערכנו את הברית במסגרת מצומצמת וכעת ברצוננו לעשות מסיבת ברית בשילוב פדיון הבן. שאלתי היא - באלו תאריכים בחודש הקרוב (מאי) ניתן לבצע אירוע שכזה, היות ויש ספירת העומר האם מותר? האם יש לחכות לחודש יוני? המון מראש, יערה
תשובה: לפדיון הבן יש תאריך מדויק: היום השלושים ואחד ללידה. לכן התאריך כבר קבוע. עיינו במאמר להלן שמפרט ומסביר
שאלה: ללמה עדיין ממשיכים עם חזרת הש"ץ?: למה יש חזרת הש"ץ בעמידה
תשובה: חזרת הש"ץ נוצרה במקורה כדי לאפשר גם למי שלא יודע כיצד להתפלל להיות חלק מהתפילה עצמה. הוא מקשיב לדברי שליח הציבור, עונה אמן, ובכך נהפך להיות חלק בלתי נפרד. אולם כמו דברים רבים אחרים, היצירה הזו הפכה להיות דבר מה הרבה יותר משמעותי. חזרת הש"ץ היום היא גם התפילה הציבורית - כל אחד מאתנו מתפלל באופן אישי בתפילה בלחש, ואנו גם מתפללים כציבור אחד על ידי שליח הציבור המבטא את הקול הציבורי שלנו.
שאלה: סספירת העומר: האם מותר להירשם (לעשות מנוי חדש) במכון כושר בזמן ספירת העומר?
תשובה: בוודאי.
שאלה: ררכילות על מפורסמים: הרב, האם יש בעיה הלכתית שהתקשורת מרכלת על המפורסמים?
תשובה: הנושא מורכב מאוד: מצד אחד - יש הרבה מפורסמים שרוצים שיכתבו עליהם (אפילו דברים טפשיים) כך הם נשארים בתודעת הציבור. יש אחרים, אנשי ציבור שמשפיעים על חיינו. אנחנו בוחרים אותם, לכן חשוב שנכיר אותם: נדע מה הם אומרים ומה הם עושים כדי שיהיה לנו שיקול דעת בבואנו לבחור בהם. מצד שני - יש ודאי דברים שמתפרסמים על ידי מי שרוצה לפגוע באנשים מסוימים. לעיתים מתברר שהיו אלו שקרים מרושעים. גם כאן באפן הלכתי מדויק לעיתים זה לא יהיה לשון הרע: כאשר הדבר כבר מפורסם וידוע לרבים. אני מצרף לך כאן מספר מקורות מעמיקים ומרחיבים בנושא
שאלה: תתשמיש: מותר לעשות תשמיש מיטה ביום?
תשובה: כשיש צורך, מותר בחדר חשוך. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק
שאלה: ההספר הקדוש   מקבציאל   של מרן הבן איש חי: כבוד מורנו ורבנו שליט"א. שמועה טובה שמעתי, שברוך השם מצאו את הספר הקדוש "מקבציאל" של מו"ר הגאון האדיר אשר כל רז לא אניס ליה, אשר כל דבריו קיבלנו עלינו כתורה מסיני, הלא הוא רבנו יוסף חיים זיע"א. האם נכון הדבר? איך אפשר להשיג את ספר קדוש זה, ולהביא ברכה אל ביתי? יורנו הרב, ובורא עולם ישלם לו כפל כפליים, אמן.
תשובה: שהחיינו וקיימנו והגיענו לזמן הזה!! אכן כפי הנראה נמצא חלק מהספר הקדוש "מקבציאל". הוציאו אותו לאור חכם ישועה סאלם הי"ו, יחד עם הרב הגאון חכם יוסף חיים מזרחי שליט"א. ועיין במבוא לספר שם (עמודים 27-37) שמוכיח חכם יוםף חיים מזרחי שאכן זהו הספר הקדוש "מקבציאל". כמו כן -החכמים הנ"ל הוציאו לאור מחדש על פי כ"י את הספר הקדוש "בן איש חי הלכות, ועוד יוסף חי הלכות. "ספר הספרים" - מפיץ את הספר הקדוש הזה 02-5822212 וכן ניתן להשיג את הספר בכל חנויות הספרים המובחרות. יקנה כבודו את הספרים האלו, ויכניס ברכה וקדושה אל ביתו. ברכה והצלחה
שאלה: אאישה ספרדיה מדליקה נרות שבת, ואחר כך מברכת: מהי דעת גדולי חכמי ספרד בעניין הדלקת נרות שבת, אני נוהגת להדליק את הנרות ואחר כך לברך, האם אני עושה נכון?
תשובה: דעת גדולי חכמי ספרד מזמן הגאונים (עיין בקובץ שערי תשובה סימן צא ) ועד דורנו זה: להדליק את נרות השבת, ואח"כ לברך (כמובא ברמ"א או"ח סימן רסג  סעיף ה ) עיין בספר הנייר דיני הדלקה והטמנה דף מד, וכ"כ מרן החיד"א זיע"א במחזיק ברכה סימן רסג  את ד, וכן פסק הרב אליעזר פאפו שישב בערי הבלקן בחסד לאלפים שם באות ו, וכן כתב רבי מסעוד רקח מהעיר טריפולי בלוב בספרו מעשה רוקח על הרמב"ם הלכות שבת פרק ה  הלכה א, וכן העלה הרב חיים פלאג י שהיה בטורקיה בספרו חיים לראש דיני הטבת הנרות אות ג, וכן כתב הרב אברהם חמוי מארם צובא בספרו בית הבחירה דיני הדלקת הנר דיו"ט אות ט, וכן נהגו במרוקו כמובא בשו"ת שמש ומגן חלק ב  או"ח סימן עב  אות ב, וכן נהגו במצרים ובג רבה ראה בשו"ת שואל ונשאל חלק ב  סימן נח, וכן נהגו בתוניס ובוכרה (כמובא כל זה בארוכה במאמר יעקב מאת הגאון הגדול הרב יעקב חיים סופר שליט"א בסימן כב, ושם כתב שגם דעת מו"ר הגאון הרב בן ציון רבא שאול זיע"א היתה כך, וכן דעת ראש ישיבת פורת יוסף הגאון הרב עזרא עטייה זיע"א, וכן העלה הלכה למעשה מרן רשכבה"ג, הגאון האדיר רבנו יוסף חיים זיע"א בספרו הקדוש בן איש חי הלכות שנה ב  אות ח, וטעם על פי הסוד למנהג זה מופיע בספרו הקדוש מקבציאל (שחלקו התגלה בחסדי השם, עיין בתשובתי באתר על ספר קדוש זה) שנה שניה פרשת נח אות יד, וכן נהגו בני בבל כמובא בכה"ח רסג  ס"ק לד, וראה גדולות אלישע דנגור סימן רסג  אות יז  וכן העלה מרן מלכא הראשון לציון, אביהם של ישראל המקובל האלוקי, מרן הרב מרדכי אליהו זיע"א בספרו שו"ת מאמר מרדכי חלק ד  סימן יא. סוף דבר הכל נשמע: מנהג הספרדים מדורי דורות הוא: להדליק את נרות השבת ואחר כך לברך. וכל המשנה - ידו על התחתונה! (ולא כמו שכתב בזה בספר כי בו שבת חלק א  עמוד רכג, ודי בזה לעת עתה) ברכה והצלחה.
שאלה: עעבודה בחקלאות בשנת שמיטה: אני מעוננינת לעבוד בעבודה חקלאית בשנת השמיטה הבאה עלינו לטובה.מעוניינת לדעת-האם יש בעיה עקרונית בכך?ואם אלך לעבוד.מה עליי לבדוק שהבעלים מקפידים עליו?אלו פעולות אסורות עליי?
תשובה: וברכת ד  כדאי לראות את הספר "קטיף שביעית" שבו יש תאור רוב העבודות. אם עדיין יהיו לך שאלות ספציפיות תוכלי לשאול באתר או לשלוח ישירות למכון התורה והארץ. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: OOU על מסטיקים של מאסט: לאחרונה יצאו לשוק מסטיקים של מאסט של עלית (ללא מגדים)בהכשר הרבנות וה0U אני מקפיד לאכול רק מהדרין וידוע שבמסטיקים יש יותר בעיות משאר הדברים הפשוטים. האם אפשר לסמוך על כשרות זאת ברמת מהדרין? וכן מהו ההבדל בין כשרות זאת לכשרות של מגדים?
תשובה: הוא רמת מהדרין
שאלה: דדימום בהריון: בשעה טובה אנחנו בהריון ולפני קצת יותר משבוע היה לי דימום ממש קל שמיד פסק. אולם מאז יש לי הפרשות (סליחה על התיאור!) בצבע בז בהיר, שבא והולך. האם אפשר לטבול לאחר 7 5 ימים? הרופאה אומרת שזה שאריות של מה שנראה כמו השרשה וזה עלול להימשך זמן רב. הצבע חשוב להדגיש אינו מכיל או מזכיר צבע אדום.
תשובה: וברכת ד  מזל טוב על ההריון יהי רצון שתמיד תשרה השמחה בביתכם וההריון יע בור ב באופן עקרוני יש להראות לרב את המראה. אולם אם ברור שזה בז  בהיר ללא נקודה אדומה זה צבע טהור. בכל אופן צריך 5 7 בגלל הדימום שהיה וצריך בסוף חמשת הימים לעשות הפס ק טהרה. בבכת התורה והארץ יהודה הלוי עמיחי
שאלה: תתספורת וגילוח במהלך ספירת העומר.: אמא שלי ממוצא ספרדי ואבא שלי אשכנזי. לפי איזו עדה יש עליי לנהוג בספירת העומר הספרדים או האשכנזים? בנוסף רציתי לדעת מתי מותר להתגלח ולהסתפר במהלך ספירת העומר לפי העדה שעליי לנהוג לפיה? (שבתות, ראש חודש) ומתי מותר להתגלח בסיום הספירה? בשבועות או בלג בעומר?
תשובה: אתה צריך לנהוג כמנהג האשכנזים, כמו אביך. לפי מנהג האשכנזים אין להתגלח או להסתפר בספירת העומר, גם לא לצורך שבת או ראש חודש, אלא לצורך גדול (למשל: תפקיד יצוגי בו מחייבים אותך להתגלח וכיוצא בזה). אמנם, מותר ואף מצווה להתגלח ולהסתפר לכבוד יום העצמאות. לגבי סוף זמן האבילות, יש מנהגים שונים, לפי רוב המנהגים האבילות היא עד ל"ג בעומר. ברכה והצלחה.